**Protokoll SENTRALSTYREMØTE**

**11.03.22**

**MS-Teams 09:00 – 10:00**

Tilstede: Lene Beate Østerås, Ieva Fredriksen, Bjørn Losvik, Silje Johnsen, Sven-Ove Rostrup, Ranya Staangstad Karlsen, Lasse Rasmussen Moskvil, Harald Skarsaune

Forfall: Steffen Eikenæs

**Saksliste:**

**Sak 14 - 22** **Godkjenning Innkalling saksliste og sakspapirer**

**Vedtak: Innkalling, saksliste og sakspapir godkjennes.**

**Sak 15 - 22** **Godkjenning protokoll 27.01.21.**

**Vedtak: Utsendt og godkjent protokoll fra møtet 27.01.21 bekreftes**

**Sak 16 – 22 R****apporteringer kort skriftlig rapport**

**Vedtak: Rapporteringen tas til orientering.**

**Sak 17 – 22** **Årsregnskap 2021**

**Vedtak: Sentralstyret godkjenner regnskapet for 2021. Styret signerer regnskapet digitalt når endelig regnskap er mottatt fra revisor. Når revisjonsberetningen er klar sendes årsregnskapet 2021 til behandling på Landsstyremøtet 25.04.22**

**Sak 18 – 22** **Budsjett 2022**

**Vedtak: Styret vedtar forslag til budsjett 2022. AU avgjør om budsjettet skal tas opp på nytt 01.04.22 før det legges fram til behandling i Landsstyret 25.04.22**

**Sak 19 -22** **Landsstyremøtet 25.04.22**

Landsstyremøtet holdes på Kirkens hus 10:00 – 16:00. Styret avtaler fokus for samtaler med stiftslagsledere som de ansvarlige tar opp med disse i forkant av møtet. Innkalling sendes før påske. På landsstyremøtet kommer Linn Maria Kierulf fra KA og presenterer medarbeiderundersøkelsen. I tillegg til de lovpålagte sakene (regnskap, budsjett, rapport om driften) Vil sentralstyret fokusere på: høring på trosopplæring og prosessen for dette i KUFO, opplæring av styrer og tillitsvalgte, vedtekter og registrering i Brønnøysundregistrene, livsløpsutvalget

**Vedtak: Styret støtter utkast til innkalling av Landsstyret og ber AU sende endelig innkalling. Det settes opp en tidsplan for hvilke saker som skal behandles i de ulike tidsbolker.**

**Sak 20 – 22 Oppfølging av møte med bispemøtet**

15.02 hadde leder og generalsekretær møte med bispemøtet. I forkant av møtet var det sendt et notat som beskrev hvilke tema vi ønsket å ta opp. Leder og GS oppfattet møtet som positivt. Dette var en fin anledning til at alle biskoper i fellesskap kunne samtale og drøfte sin praksis med hverandre. Det er usikkert hva som på kort sikt kommer ut av et slikt møte, men vi opplever at vi gjennom vårt initiativ har skapt større bevissthet og mer refleksjon omkring våre saker.

Samtalen med bispemøtet må også sees i sammenheng med arbeidet i vårt nyopprettede «livsløpsutvalg». Flere av de saker vi har tatt opp vil naturlig også bli tema i dette utvalget.

AU foreslår at vi ber om et møte med kirkerådets leder og presenterer våre saker for henne. Dersom kirkemøtet gjør vedtak om at tjenesteordning for kateket skal revideres vil flere av de forhold vi har tatt opp gi grunnlag for endringer. Det er derfor viktig at vi så tidlig som mulig også presenterer våre utfordringer og synspunkter ovenfor kirkerådet.

**Vedtak:**

**Styret støtter forslaget om et møte med Kirkerådets leder for å legge frem saken for henne.**

**Sak 21 – 22** **Seniorutvalg - livsløpsutvalg**

Etter vedtak på sentralstyremøtet 27.01 har AU fastsatt mandat og oppnevnt personer i utvalget.

Au foreslår at utvalget får navnet «Livsløpsutvalg». AU har spurt Anny Holien (Østre Toten) om å lede utvalget. I tillegg spørres Sigurd Tveit (Kristiansand) og Kjersti Solvang (Alstadhaug). AU har utarbeidet et forslag til mandat for utvalget. Når utvalget starter sitt arbeid, skal dette drøfte mandatet og avklare endringer i dette med AU. Utvalget skal levere rapport innen 01.03.23

* *Mandat*

*Utvalget skal se på hva som bidrar til at ansatte kan stå lenge i stilling.*

*Utvalget skal se på faktorer som påvirker hvor lenge* ***undervisningsansatte*** *står i tjeneste. Hvordan påvirker ulike «rammevilkår» (staber, proster, biskoper, menigheter, arbeidsgivere, tjenesteordning, liturgiske funksjoner osv) dette.*

*Hvilke tiltak virker positivt inn på undervisningstjenesten og gjøre dette til en livslang tjeneste.*

*Hvordan bør KUFO arbeide for at disse forhold skal bedres.*

*Utvalget skal også se på seniorpolitiske tiltak som kan gjøre det mulig å stå i tjenesten i siste del av yrkesaktivt liv.*

*Utvalget skal innhente informasjon fra personer over 50 som har vært lenge i tjeneste.*

*Utvalget bes komme med konkrete forslag til tiltak.*

*Utvalget avtaler møteform, fysisk, hybrid og digitalt. Kufo dekker 3 fysiske møter i utvalget.*

*Leder eller generalsekretær deltar på første møte og bidrar utvalget etter behov.*

*Anny Holien er utvalgets leder.*

***Utvalget leverer rapport med anbefalinger til sentralstyret innen 01.03.23***

**Forslag til vedtak: Styret tar AU’s oppnevning av utvalg og mandat for «livsløpsutvalget» til orientering. Utvalgets navn er: Livsløpsutvalget. Navnet kan bli endret om det i arbeidet med utvalgets mandat peker seg ut en bedre og mer dekkende benevnelse for målsetning med utvalget.**

**Sak 22 – 22 Eventuelt**

**Ingen saker nevnt**

**Oslo 15.03.22**

**Harald Skarsaune**

**Generalsekretær**

**Møteplan våren 2022**

* 31.03 Felles styreseminar PF og DNDF
* 01.04 Sentralstyremøte Fysisk
* 25 april 2022 Landsstyret KUFO
  + AU
* 30.05.22 Sentralstyremøte fysisk med middag.